**Δελτίο Τύπου**

**Θέμα: Υπό την αιγίδα του Περιφερειακού Ταμείου Ανάπτυξης Κεντρικής Μακεδονίας διοργανώνεται το Τριήμερο Περιφερειακό Εργαστήριο Κυκλικής Οικονομίας στην Κεντρική Μακεδονία, στις 25-27 Ιουνίου 2024, στο πλαίσιο του Έργου**

**LIFE-IP CEI-Greece**

Το Πράσινο Ταμείο, το Υπουργείο Περιβάλλοντος και Ενέργειας (ΥΠΕΝ), ο Δήμος Θεσσαλονίκης και η Κεντρική Αγορά Θεσσαλονίκης Α.Ε. (ΚΑΘ) συνδιοργανώνουν και σας προσκαλούν στο **«Περιφερειακό Εργαστήριο Κυκλικής Οικονομίας», από τις 25 έως και τις 27 Ιουνίου 2024, στη Θεσσαλονίκη** (Κέντρο Πρόληψης – Επαναχρησιμοποίησης - Ανακύκλωσης Δήμου Θεσσαλονίκης, Κομοτηνής 2, ΤΚ 54655), στο πλαίσιο του Έργου [**LIFE-IP CEI-Greece**](https://circulargreece.gr/el/) **– LIFE18 IPE/GR/000013 «Εφαρμογή της Κυκλικής Οικονομίας στην Ελλάδα».**

Το Έργο συντονίζεται από το ΥΠΕΝ, σε συνεργασία με 19 στρατηγικούς εταίρους, μεταξύ των οποίων το Πράσινο Ταμείο, ο Δήμος Θεσσαλονίκης και η ΚΑΘ. Απώτερο στόχο του LIFE-IP CEI-Greece αποτελεί η συμβολή στην υλοποίηση του Εθνικού Σχεδίου Διαχείρισης Αποβλήτων, του Εθνικού Προγράμματος Πρόληψης Δημιουργίας Αποβλήτων και της Εθνικής Στρατηγικής για την Κυκλική Οικονομία.

Το εργαστήριο τελεί υπό την αιγίδα του Φορέα Διαχείρισης Στερεών Αποβλήτων Κεντρικής Μακεδονίας και των μελών της Συμμαχίας για τη Διαχείριση των Αγροδιατροφικών Αποβλήτων της Κεντρικής Μακεδονίας: του Συνδέσμου Εξαγωγέων – ΣΕΒΕ, του Περιφερειακού Ταμείου Ανάπτυξης Κεντρικής Μακεδονίας, του Διεπιστημονικού Κέντρου Αγροδιατροφής (ΚΕΑΓΡΟ) του Αριστοτελείου Πανεπιστημίου Θεσσαλονίκης (ΑΠΘ), του Τμήματος Γεωπονίας του ΑΠΘ, της εταιρείας Climergia και της Αστικής Μη Κερδοσκοπικής Εταιρείας Incommon.

Το Τριήμερο Περιφερειακό Εργαστήριο Οικοδόμησης Δυναμικού θα διεξαχθεί **στις 25 Ιουνίου, 09:30-15:00, στις 26 Ιουνίου, 16:30-21:00 και στις 27 Ιουνίου, 09:30-16:00**,στο πλαίσιο του οποίου θα αναλυθούν θέματα που σχετίζονται με την κυκλική οικονομία, θα υλοποιηθούν βιωματικές ασκήσεις και θα παρουσιαστούν παραδείγματα από τους εταίρους του Έργου.

Η δράση στοχεύει στην κατάρτιση όλων των ενδιαφερομένων μερών που καλούνται να σχεδιάσουν και να εφαρμόσουν κυκλικές λύσεις διαχείρισης αποβλήτων, όπως είναι οι δήμοι, οι βιομηχανίες, οι ΜμΕ, οι ενώσεις αγροτών, τα επαγγελματικά και βιομηχανικά επιμελητήρια, τοπικές τουριστικές ενώσεις, ΜΚΟ κ.λπ..

**Η συμμετοχή είναι δωρεάν και γίνεται αποκλειστικά με φυσική παρουσία.** **Ωστόσο για την παρακολούθηση απαιτείται προεγγραφή στον ακόλουθο σύνδεσμο:** [**https://forms.gle/d67wr3paD5rAsmJZ7**](https://forms.gle/d67wr3paD5rAsmJZ7)

Θα δοθούν βεβαιώσεις συμμετοχής.

Περισσότερες πληροφορίες για το LIFE-IP CEI-Greece είναι διαθέσιμες στην ιστοσελίδα μας [www.circulargreece.gr](http://www.circulargreece.gr/) και τα μέσα κοινωνικής δικτύωσης:

* [https://www.**facebook**.com/CircularGreece/](https://www.facebook.com/CircularGreece/)
* [https://**twitter**.com/CircularGreece](https://twitter.com/CircularGreece)
* [https://www.**linkedin**.com/company/life-ip-cei-greece-circular-greece/](https://www.linkedin.com/company/life-ip-cei-greece-circular-greece/)
* [https://www.**instagram**.com/circulargreece/](https://www.instagram.com/circulargreece/)
* [https://**youtube**.com/@circulargreece](https://youtube.com/@circulargreece)

***Διοργανωτές:***

Εικόνα που περιέχει κείμενο, λογότυπο, γραμματοσειρά, επωνυμία

Περιγραφή που δημιουργήθηκε αυτόματα

***Υπό την Αιγίδα:***

***Χορηγοί Επικοινωνίας:***

